
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 181 

' ” 29 Ιουλίου 1998 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 243 
Προϋποθέσεις απόκτησης αποδεικτικών ναυτικής ικανό¬ 
τητας και δικαιωμάτων υπηρεσίας στα πλοία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2, 74, 75, 76, 77 και 78 του 
Ν.Δ. 137/1973 "Περί Κωδικός Δημοσίου Ναυτικού Δικαίου" 
(Α 261). 

2. Τις διατάξεις των άρθρων 4,7 και 8 του Ν. 1314/1983 
"Για την κύρωση της διεθνούς σύμβασης "Για πρότυπα εκ¬ 
παίδευσης έκδοσης πιστοποιητικών και τήρησης φυλα¬ 
κών των ναυτικών 1978" (Α 2). 

3. Τις γνωμοδοτήσεις του Συμβουλίου Εμπορικού Ναυ¬ 
τικού αριθμ.332/13-1-98 και 335/29-4-98. 

4. Το γεγονός ότιαπότις διατάξειςτουπαρόντος δενπρο- 
καλείται δαπάνη σε βάρος του κρατικού προϋπολογισμού. 

5. Τη γνωμοδότηση του Συμβουλίου της Επικράτειας α- 
ριθμ.384/1998 μετά από πρόταση του Υπουργού Εμπορι¬ 
κής Ναυτιλίας αποφασίζουμε: 

ΑΡΘΡΟ 1 

Προσωπικό καταστρώματος 

Τα ειδικά προσόντα απόκτησης αποδεικτικών ναυτικής 
ικανότητας και τα δικαιώματα υπηρεσίας του προσωπι¬ 
κού καταστρώματος πλοίων Εμπορικού Ναυτικού 
(Ε.Ν.)καθορίζονται ως ακολούθως: 

Αξιωματικοί καταστρώματος πλοίων παράκτιων και μη 
παράκτιων πλόων 

1. Δίπλωμα Πλοιάρχου Α’ τάξης Ε.Ν. 

Α. Ειδικά προσόντα. 

α) Θαλάσσια υπηρεσία 48 μηνών μετά την απόκτηση δι¬ 
πλώματος Πλοιάρχου Β’τάξης Ε.Ν. με ειδικότητα Πλοιάρ¬ 
χου ή Υποπλοιάρχου από την οποία η μισή τουλάχιστο σε 
πλοία ολικής χωρητικότητας (ο.χ.) πάνω από 3000 ο.χ. 

β) Δίπλωμα Ανώτερης Δημόσιας Σχολής Ε.Ν. 
(Α.Δ.Σ.Ε.Ν.) Πλοιάρχων ή αντίστοιχης ισότιμης Σχολής 
του εξωτερικού. 

γ) Επιτυχής αποφοίτηση από τους οικείους κύκλους 
σπουδών του Κέντρου Επιμόρφωσης Στελεχών Εμπορι¬ 
κού Ναυτικού (Κ.Ε.Σ.Ε.Ν.). 

Β. Δικαιώματα υπηρεσίας. 


Διακυβέρνηση πλοίων οποιοσδήποτε χωρητικότητας. 

2. Δίπλωμα Πλοιάρχου Β’ τάξης Ε.Ν. 

Α. Ειδικά προσόντα. 

α) Θαλάσσια υπηρεσία 36 μηνών μετά την απόκτηση δι¬ 
πλώματος Πλοιάρχου Γ’τάξης Ε.Ν. με ειδικότητα αξιωμα¬ 
τικού καταστρώματος από την οποία η μισή τουλάχιστο 
σε πλοία πάνω από 2500 ο.χ. 

Γιατους κατόχους διπλώματος Ραδιοτηλεγραφητή Α’ ή 
Β’ Τάξης Ε.Ν. η ανωτέρω θαλάσσια υπηρεσία μειώνεται 
στο ήμισυ. 

β) Επιτυχής αποφοίτηση από τους οικείους κύκλους 
σπουδών του Κ.Ε.Σ.Ε.Ν. 

Β. Δικαιώματα υπηρεσίας. 

α) Υποπλοίαρχος πλοίων οποιοσδήποτε χωρητικότη¬ 
τας. 

β) Διακυβέρνηση Φ/Γ και Ε/Γ μέχρι 2500 και 1500 ο.χ. α¬ 
ντίστοιχα (εφόσον έχει θαλάσσια υπηρεσία υποπλοιάρ¬ 
χου 12 μηνών τουλάχιστον) 

3. Δίπλωμα Πλοιάρχου Γ’ τάξης Ε.Ν. 

Α. Ειδικά προσόντα. 

α) Κάτοχοι διπλώματος Α.Δ.Σ.Ε.Ν. Πλοιάρχων ή αντί¬ 
στοιχης ισότιμης Σχολής του εξωτερικού ή Πρόσθετης 
Διαδοχικής Εκπαίδευσης (ΠΡΟ.Δ.Ε.) Πλοιάρχων και θα¬ 
λάσσια υπηρεσία καταστρώματος 12 μηνών κατευθυνό- 
μενης εκπαίδευσης σε πλοία πάνω από 1500 ο.χ. 

Κάτοχοι διπλώματος Ραδιοτηλεγραφητή Α’ ή Β’ τάξης 
Ε.Ν. επιτυχής αποφοίτηση από το ειδικό τμήμα εκπαίδευ¬ 
σης Πλοιάρχων Γ’ Δημόσιας Σχολής Ε.Ν. και θαλάσσια υ¬ 
πηρεσία καταστρώματος 12 μηνών κατευθυνόμενης εκ¬ 
παίδευσης, σε πλοία πάνω από 1500 ο.χ. 

Κάτοχοι πτυχίου Λυκείου Ε.Ν. Πλοιάρχων (Λ.Ε.Ν.) ή α¬ 
ντίστοιχης ισότιμης Σχολής επιτυχής αποφοίτηση από το 
ειδικό τμήμα εκπαίδευσης Πλοιάρχων Γ’ Δημόσιας Σχο¬ 
λής Ε.Ν. και θαλάσσια υπηρεσία καταστρώματος 24 μη¬ 
νών από την οποία 12 μήνες σε πλοία πάνω από 1500 ο.χ. 
κατευθυνόμενης εκπαίδευσης και η υπόλοιπη σε πλοία 
πάνω από 500 ο.χ. 

Σε όλες τις παραπάνω περιπτώσεις: 

ι) Η κατευθυνόμενη εκπαίδευση επί πλοίου θα πραγμα¬ 
τοποιείται υπό την επίβλεψη προσοντούχου αξιωματικού 
και θα τηρείται από τον υποψήφιο εγχειρίδιο το οποίο θα 
ελέγχεται για την κανονική συμπλήρωσή του από 
Α.Δ.Σ.Ε.Ν./Πλοιάρχων που θα του χορηγεί σχετική βεβαί¬ 
ωση. 

ιι) Κατά τη θαλάσσια υπηρεσία και για χρονικό διάστη¬ 
μα 6 μηνών τουλάχιστον από τη συνολικά απαιτούμενη, ο 
υποψήφιος θα εκπαιδεύεται στα καθήκοντα αξιωματικού 
φυλακής γέφυρας υπό την επίβλεψη προσοντούχου α¬ 
ξιωματικού που θα αποδεικνύονται με σχετική εγγραφή 
στο προαναφερόμενο εγχειρίδιο κατευθυνόμενης εκπαί¬ 
δευσης. 

β) Πιστοποιητικά εκπαίδευσης από Δημόσιες Σχολές 
Ε.Ν. στα παρακάτω γνωστικά αντικείμενα : ΓΥΡΟΠΥ-Ι- 
ΔΕΣ-ΑΥΤΟΜΑΤΑ ΠΗΔΑΛΙΑ-ΒΥΘΟΜΕΤΡΑ-ΔΡΟΜΟΜΕ- 
ΤΡΑ-ΒΑΟΑΗ-ΙΟΠΑΝ-ΟΕΟΟΑ-ΟΜΕΘΑ-ΡΑΔΙΟΓΩΝΙΟΜΕ- 
ΤΡΑ- ΔΟΡΥΦΟΡΙΚΗ ΝΑΥΤΙΛΙΑ-ΑΒΡΑ-ΠΕΡΙΟΡΙΣΜΕΝΗΣ 
ΧΡΗΣΗΣ ΘΜ035-ΣΩΣΤΙΚΑ ΚΑΙ ΠΥΡΟΣΒΕΣΤΙΚΑ ΜΕΣΑ- 
ΠΡΩΤΕΣ ΒΟΗΘΕΙΕΣ. 

Β. Δικαιώματα υπηρεσίας. 

α) Ανθυποπλοίαρχος πλοίων οποιοσδήποτε χωρητικό¬ 
τητας. 

β) Υποπλοίαρχος Φ/Γ και Ε/Γπλοίων μέχρι 2500 και 1500 
ο.χ. αντίστοιχα. 

γ) Διακυβέρνηση Φ/Γ και Ε/Γ πλοίων μέχρι 500 ο.χ που 
εκτελούν παράκτιους πλόες (εφόσον έχει θαλάσσια υπη¬ 
ρεσία αξιωματικού φυλακής γεφύρας πλοίου 12 μηνών 
τουλάχιστον). 

Διακυβέρνηση Φ/Γ και Ε/Γ πλοίων μέχρι 1500 και 700 
ο.χ. αντίστοιχα (εφόσον έχει θαλάσσια υπηρεσία 36 μη¬ 
νών με ειδικότητα τρίτου αξιωματικού γεφύρας ή 24 μη¬ 
νών από την οποία 12 μήνες με ειδικότητα τρίτου αξιωμα¬ 
τικού γεφύρας και 12 μήνες με ειδικότητα Υποπλοιάρ- 

X ου )· , , , 

Προσωπικό καταστρώματος πλοίων παρακτίων πλοων 

1. Πτυχίο Κυβερνήτη Α' τάξης Ε.Ν. 

Α. Ειδικά προσόντα. 

Θαλάσσια υπηρεσία σε πλοία πάνω από 75 ο.χ. με ειδι¬ 
κότητα Κυβερνήτη, μετά την απόκτηση πτυχίου Κυβερνή¬ 
τη Β’τάξης Ε.Ν., διάρκειας 1 έτους για τους κατόχους α¬ 
πολυτηρίου τίτλου δευτεροβάθμιας εκπαίδευσης ή 2 ε¬ 
τών για τους κατόχους απολυτηρίου Γυμνασίου ή 
ισότιμης Σχολής. 

Β. Δικαιώματα υπηρεσίας. 

α) Ναυτολόγηση σε θέση δεύτερου στην τάξη μετά τον 
Κυβερνήτη επί Φ/Γ και Ε/Γ πλοίων μέχρι 500 ο.χ. αντίστοι¬ 
χα που εκτελούν παράκτιους πλόες. 

β) Διακυβέρνηση Φ/Γ και Ε/Γ πλοίων μέχρι 500 και 400 
ο.χ. αντίστοιχα που εκτελούν παράκτιους πλόες. 

γ) Ναύκληρος πλοίων οποιοσδήποτε χωρητικότητας. 

2. Πτυχίο Κυβερνήτη Β’ τάξης Ε.Ν. 

Α. Ειδικά προσόντα. 

α) Θαλάσσια υπηρεσία σε πλοία πάνω μεταξύ 75 και 
1500 ο.χ. με ειδικότητα καταστρώματος διάρκειας 3 ετών 
για τους κατόχους απολυτηρίου τίτλου δευτεροβάθμιας 
εκπαίδευσης ή 4 ετών για τους κατόχους απολυτηρίου 
Γυμνασίου ή ισότιμης Σχολής του εξωτερικού. 

Κατά τη θαλάσσια υπηρεσία και για χρονικό διάστημα 
12 μηνών τουλάχιστον από τη συνολικά απαιτούμενη, θα 
εκπαιδεύεται ο υποψήφιος στα καθήκοντα υπεύθυνου 
φυλακής γεφύρας υπό την επίβλεψη προσοντούχου α¬ 
ξιωματικού, που θα αποδεικνύεται με σχετική εγγραφή σε 
εγχειρίδιο κατευθυνόμενης εκπαίδευσης το οποίο θα ε¬ 
λέγχεται για την κανονική συμπλήρωσή του από 
Α.Δ.Σ.Ε.Ν./Πλοιάρχων που θα του χορηγεί σχετική βεβαί¬ 
ωση. 

β) Επιτυχής αποφοίτηση από ειδικό τμήμα εκπαίδευσης 
Κυβερνητών Δημόσιας Σχολής Ε.Ν. 


γ) Πιστοποιητικά εκπαίδευσης από Δημόσιες Σχολές 
Ε.Ν. στα παρακάτω γνωστικά αντικείμενα : ΓΥΡΟΠΥ^Ι- 
ΔΕΣ -ΑΥΤΟΜΑΤΑ ΠΗΔΑΛΙΑ-ΒΥΘΟΜΕΤΡΑ- ΔΡΟΜΟΜΕ- 
ΤΡΑ-ΒΑΩΑΒ-ΙΟΗΑΝ-ΩΕΟΟΑ-ΟΜΕΟΑ-ΡΑΔΙΟΓΩΝΙΟΜΕ- 
ΤΡΑ-ΠΕΡΙΟΡΙΣΜΕΝΗΣ ΧΡΗΣΗΣ ΘΜΩ35-ΣΩΣΤΙΚΑ ΚΑΙ 
ΠΥΡΟΣΒΕΣΤΙΚΑ ΜΕΣΑ-ΠΡΩΤΕΣ ΒΟΗΘΕΙΕΣ. 

Β. Δικαιώματα υπηρεσίας 

α) Διακυβέρνηση Φ/Γ και Ε/Γ πλοίων μέχρι 500 και 200 
ο.χ. αντίστοιχα που εκτελούν παράκτιους πλόες. 

β) Ναύκληρος πλοίων οποιοσδήποτε χωρητικότητας. 

3. Πτυχίο Κυβερνήτη Γ’ τάξης Ε.Ν. 

Α. Ειδικά προσόντα. 

α) Θαλάσσια υπηρεσία 3 ετών με ειδικότητα καταστρώ¬ 
ματος σε πλοία μέχρι 1500 ο.χ. για τους κατόχους απολυ¬ 
τηρίου Γ υμνασίου ή ισότιμης Σχολής. 

Θαλάσσια υπηρεσία 12 μηνών σε πλοία πάνω από 75 
ο.χ. τουλάχιστο από τη συνολικά απαιτούμενη θα εκπαι¬ 
δεύεται ο υποψήφιος στα καθήκοντα υπεύθυνου φυλα¬ 
κής γεφύρας υπό την επίβλεψη προσοντούχου αξιωματι¬ 
κού που θα αποδεικνύεται με σχετική εγγραφή σε εγχει¬ 
ρίδιο κατευθυνόμενης εκπαίδευσης το οποίο θα 
ελέγχεται για την κανονική συμπλήρωσή του από 
Α.Δ.Σ.Ε.Ν./Πλοιάρχων που θα του χορηγεί σχετική βεβαί¬ 
ωση. 

β) Επιτυχής αποφοίτηση από το ειδικό τμήμα εκπαίδευ¬ 
σης Κυβερνητών Δημόσιας σχολής Ε.Ν. 

γ) Πιστοποιητικά εκπαίδευσης από Δημόσιες Σχολές 
Ε.Ν. στα παρακάτω γνωστικά αντικείμενα : ΓΎΡΟΠΥ-Ι- 
ΔΕΣ -ΑΥΤΟΜΑΤΑ ΠΗΔΑΛΙΑ-ΒΥΘΟΜΕΤΡΑ-ΔΡΟΜΟΜΕ- 
ΤΡΑ-ΠΑΟΑΠ-ίΟΗΑΝ-ΟΕΟΟΑ-ΟΜΕΘΑ-ΡΑΔΙΟΓΩΝΙΟΜΕ- 
ΤΡΑ-ΠΕΡΙΟΡΙΣΜΕΝΗΣ ΧΡΗΣΗΣ ΘΜΩ53-ΣΩΣΤΙΚΑ ΚΑΙ 
ΠΥΡΟΣΒΕΣΤΙΚΑ ΜΕΣΑ-ΠΡΩΤΕΣ ΒΟΗΘΕΙΕΣ. 

Β. Δικαιώματα υπηρεσίας. 

Διακυβέρνηση Φ/Γ και Ε/Γ πλοίων μέχρι 200 και 75 ο.χ. 
αντίστοιχα που εκτελούν παράκτιους πλόες. 

4. Πτυχίο Κυβερνήτη Ρυμουλκών. 

Α. Ειδικά προσόντα. 

α) Θαλάσσια υπηρεσία 4 ετών με ειδικότητα καταστρώ¬ 
ματος σε ρυμουλκά ή ναυαγοσωστικά,για τους κατόχους 
απολυτηρίου Γ υμνασίου ή ισότιμης Σχολής. 

Κατά τη θαλάσσια υπηρεσία και για χρονικό διάστημα 
12 μηνών τουλάχιστον από τη συνολικά απαιτούμενη, θα 
εκπαιδεύεται ο υποψήφιος στα καθήκοντα υπεύθυνου 
φυλακής γεφύρας υπό την επίβλεψη προσοντούχου α¬ 
ξιωματικού που θα αποδεικνύεται με σχετική εγγραφή σε 
εγχειρίδιο κατευθυνόμενης εκπαίδευσης το οποίο θα ε¬ 
λέγχεται για την συμπλήρωσή του από Α.Δ.Σ.Ε.Ν./ Πλοι¬ 
άρχων που θα του χορηγεί σχετική βεβαίωση. 

β) Επιτυχής αποφοίτηση από ειδικό τμήμα εκπαίδευσης 
Κυβερνητών Δημόσιας σχολής Ε.Ν. 

γ) Πιστοποιητικά εκπαίδευσης από Δημόσιες Σχολές 
Ε.Ν. στα παρακάτω γνωστικά αντικείμενα : ΓΎΡΟΠΥΞΙ- 
ΔΕΣ -ΑΥΤΟΜΑΤΑ ΠΗΔΑΛΙΑ-ΒΥΘΟΜΕΤΡΑ- ΔΡΟΜΟΜΕ- 
ΤΡΑ-ΒΑϋΑΒ-ΙΟΡΑΝ-ΟΕΟΟΑ-ΟΜΕΘΑ-ΡΑΔΙΟΓΩΝΙΟΜΕ- 
ΤΡΑ-ΠΕΡΙΟΡΙΣΜΕΝΗΣ ΧΡΗΣΗΣ ΘΜ055-ΣΩΣΤΙΚΑ ΚΑΙ 
ΠΥΡΟΣΒΕΣΤΙΚΑ ΜΕΣΑ-ΠΡΩΤΕΣ ΒΟΗΘΕΙΕΣ. 

Β. Δικαιώματα υπηρεσίας 

Κυβερνήτης ρυμουλκών που εκτελούν πλόες στο λιμά¬ 
νι και στους γειτονικούς όρμους της περιοχής. 

5. Πτυχίο Κυβερνήτη Τουριστικών Θαλαμηγών. 

Α. Ειδικά προσόντα. 

α) Θαλάσσια υπηρεσία 4 ετών με ειδικότητα καταστρώ¬ 
ματος σε Τουριστικά Θαλαμηγό μεταξύ 75 και 1500 ο.χ, 

για τους κατόχους απολυτηρίου Γυμνασίου ή ισότιμης 
Σχολής. 

Κατά τη θαλάσσια υπη ρεσία και για χρονικό διάστη μα 12 
μηνών τουλάχιστον από την συνολικά απαιτούμενη, θα εκ¬ 
παιδεύεται ο υποψήφιος στα καθήκοντα υπεύθυνου φυ¬ 
λακής γεφύρας υπό την επίβλεψη προσοντούχου αξιωμα¬ 
τικού που θα αποδεικνύεται με σχετική εγγραφή σε εγχει¬ 
ρίδιο κατευθυνόμενηςεκπαίδευσηςτο οποίο θα ελέγχεται 
για την κανονική συμπλήρωσή του από Α.Δ.Σ.Ε.Ν./Πλοι¬ 
άρχων που θα του χορηγεί σχετική βεβαίωση. 

β) Επιτυχής αποφοίτηση από ειδικό τμήμα εκπαίδευσης 
Κυβερνητών Δημόσιας σχολής Ε Ν. 

γ) Πιστοποιητικά εκπαίδευσης από Δημόσιες Σχολές 
Ε.Ν. στα παρακάτω γνωστικά αντικείμενα : ΓΎΡΟΠΥΞΙ- 
ΔΕΣ -ΑΥΤΟΜΑΤΑ ΠΗΔΑΛΙΑ-ΒΥΘΟΜΕΤΡΑ-ΔΡΟΜΟΜΕ- 
ΤΡΑ-ΡΑΟΑΡ-ίΟΡΑΝ-ϋΕΟΟΑ-ΟΜΕΟΑ-ΡΑΔΙΟΓΩΝΙΟΜΕ- 
ΤΡΑ-ΠΕΡΙΟΡΙΣΜΕΝΗΣ ΧΡΗΣΗΣ ΘΜΩ53-ΣΩΣΤΙΚΑ ΚΑΙ 
ΠΥΡΟΣΒΕΣΤΙΚΑ ΜΕΣΑ-ΠΡΩΤΕΣ ΒΟΗΘΕΙΕΣ. 

Β. Δικαιώματα υπηρεσίας. 

Κυβερνήτης επαγγελματικών τουριστικών θαλαμηγών 
μέχρι 200 ο.χπου εκτελούν παράκτιους πλόες. 

Λοιποί ναυτικοί καταστρώματος πλοίων 

1. Πτυχίο ναυκλήρου 
Α. Ειδικά προσόντα. 

α) Θαλάσσια υπηρεσία 3 ετών με ειδικότητα καταστρώ¬ 
ματος από την οποία 2 έτη μετά την απόκτηση άδειας ναύ¬ 
τη σε πλοία πάνω από 75 ο.χ. για τους κατόχους απολυ¬ 
τηρίου Γ υμνασίου ή ισότιμης Σχολής. 

β) Πιστοποιητικό εκπαίδευσης Δημόσιας Σχολής Ε.Ν. 
Σωστικών και Πυροσβεστικών Μέσων στους οικείους κύ¬ 
κλους σπουδών. 

Β.Δικαιώματα υπηρεσίας 

α) Ναύκληρος πλοίων οποιοσδήποτε χωρητικότητας, 
β) Κατώτερος ναυτικός φυλακής γεφύρας. 

2. Αδεια ναύτη 

Α. Ειδικά προσόντα. 

α) Θαλάσσια υπηρεσία 1 έτους με ειδικότητα κατα¬ 
στρώματος. 

Κατά τη θαλάσσια υπηρεσία και για χρονικό διάστημα 6 
μηνών τουλάχιστον από τη συνολικά απαιτούμενη, θα ε- 
κτελείται κατευθυνόμενη εκπαίδευση επί πλοίου πάνω α¬ 
πό 75 ο.χ. υπό την επίβλεψη προσοντούχου ναυτικού κα¬ 
τά την οποία θα τηρείται από τον υποψήφιο εγχειρίδιο το 
οποίο θα ελέγχεται για την κανονική συμπλήρωσή του α¬ 
πό Α.Δ.Σ.Ε.Ν./Πλοιάρχων που θα του χορηγεί σχετική βε¬ 
βαίωση ή θαλάσσια υπηρεσία 1 έτουςτουλάχιστοναπότη 
συνολικά απαιτούμενη σε αντίστοιχη ειδικότητα προσω¬ 
πικού καταστρώματος κατά την τελευταία πενταετία πριν 
την 1-2-1997. 

β) Πιστοποιητικό εκπαίδευσης Δημόσιας Σχολής 
Ε.Ν.Σωστικών και Πυροσβεστικών Μέσων στους οικείους 
κύκλους σπουδών. 

Β. Δικαιώματα υπηρεσίας, 
α) Ναύτης πλοίων οποιοσδήποτε χωρητικότητας, 
β) Ναύκληρος πλοίων οποιοσδήποτε χωρητικότητας (ε¬ 
φόσον έχει 4 έτη θαλάσσια υπηρεσία με ειδικότητα ναύτη 
ή ναυτόπαιδα). 

γ) Κατώτερος ναυτικός φυλακής γεφύρας. 

Αρθρο 2 

Προσωπικό μηχανής 

Τα ειδικά προσόντα απόκτησης αποδεικτικών ναυτικής 
ικανότητας και τα δικαιώματα υπηρεσίας του προσωπι¬ 


κού μηχανής Εμπορικού Ναυτικού καθορίζονται ως ακο¬ 
λούθως: 

Αξιωματικοί μηχανής πλοίων που κινούνται με μηχανές 
πάνω και κάτω των 750 1<νν 

1. Δίπλωμα μηχανικού Α’τάξης Ε.Ν. (μηχανών ατμού-ε- 
σωτερικής καύσης). 

Α. Ειδικά προσόντα. 

α) Θαλάσσια υπηρεσία 36 μηνών μετά την απόκτηση δι¬ 
πλώματος Μηχανικού Β’τάξης Ε.Ν. με ειδικότητα πρώτου 
ή δεύτερου μηχανικού σε πλοία που κινούνται με μηχανές 
ισχύος πάνω από 750 Κ\Λ/. 

β) Δίπλωμα Ανώτατου Εκπαιδευτικού Ιδρύματος (Α.Ε.Ι) 
Μηχανολόγων - Μηχανικών, Μηχανολόγων - Ηλεκτρολό¬ 
γων - Μηχανικών και Ναυπηγών - Μηχανικών ή Τεχνολογι- 
κού Εκπαιδευτικού Ιδρύματος (Τ.Ε.Ι) Μηχανολογίας,Ε¬ 
νεργειακής Τεχνικής, Ναυπηγικής και Οχημάτων ή ΑΔΣΕΝ 
Μηχα νικών ή αντίστοιχων ισότιμων Σχολών του εξωτερι¬ 
κού. 

γ) Επιτυχής αποφοίτηση από τους οικείους κύκλους 
σπουδών του Κ.Ε.Σ.Ε.Ν. 

Β. Δικαιώματα υπηρεσίας 

Διεύθυνση μηχανοστασίου πλοίων που κινούνται με μη¬ 
χανές οποιοσδήποτε ισχύος. 

2. Δίπλωμα μηχανικού Β’τάξης Ε.Ν.(μηχανών ατμού- ε¬ 
σωτερικής καύσης). 

Α. Ειδικά προσόντα 

α) Θαλάσσια υπηρεσία 36 μηνών μετά την απόκτηση δι¬ 
πλώματος Μηχανικού Γ’τάξης Ε.Ν. με ειδικότητα αξιωμα¬ 
τικού μηχανής σε πλοία που κινούνται με μηχανές ισχύος 
πάνω από 450 Κ\/ν. 

β) Επιτυχής αποφοίτηση από τους οικείους κύκλους 
σπουδών του Κ.Ε.Σ.Ε.Ν. 

Β. Δικαιώματα υπηρεσίας 

α) Δεύτερος μηχανικός πλοίων που κινούνται με μηχα¬ 
νές οποιοσδήποτε ισχύος. 

β) Διεύθυνση μηχανοστασίου πλοίων που κινούνται με 
μηχανές ισχύος μέχρι 1500 Κ\Λ/, (εφόσον έχει θαλάσσια υ¬ 
πηρεσία 12 μηνών με ειδικότητα Β’ Μηχανικού). 

3. Δίπλωμα μηχανικού Γ’τάξης Ε.Ν. (μηχανών ατμού-ε- 
σωτερικής καύσης) 

Α. Ειδικά προσόντα. 

α) Πτυχιούχοι Α.Ε.Ι. Μηχανολόγων - Μηχανικών, Μηχα¬ 
νολόγων - Ηλεκτρο λόγων - Μηχανικών και Ναυπηγών - 
Μηχανικών ή αντίστοιχων ισότιμων Α.Ε.Ι. θαλάσσια υπη¬ 
ρεσία 6 μηνών κατευθυνόμενης εκπαίδευσης με ειδικότη¬ 
τα μηχανής σε μηχανοστάσια πλοίων που κινούνται με μη¬ 
χα νές ισχύος πάνω από 450 Κ\ΛΛ 

Διπλωματούχοι Α.Δ.Σ.Ε.Ν. ή Πτυχιούχοι Τ.Ε.Ι. Μηχανο- 
λογίας, Ενεργειακής Τεχνικής, Ναυπηγικής και Οχημά¬ 
των ή διπλωματούχους Α.Δ.Σ.Ε.Ν. Μηχανικών ή αντίστοι¬ 
χων ισότιμων Σχολώντου εξωτερικού θαλάσσια υπηρεσία 
12 μηνών με ειδικότητα μηχανής σε μηχανοστάσια πλοί¬ 
ων που κινούνται με μηχανές ισχύος πάνω από 450 Κ\Λ/ κα¬ 
τευθυνόμενης εκπαίδευσης. 

Πτυχιούχοι Λ.Ε.Ν. Μηχανικών ή αντίστοιχων ισότιμων 
Σχολών επιτυχής αποφοίτηση από το ειδικό τμήμα εκπαί¬ 
δευσης Μηχανικών Γ Δημόσιας Σχολής Ε.Ν. και θαλάσσια 
υπηρεσία 24 μηνών με ειδικότητα μηχανής σε μηχανο¬ 
στάσια πλοίων που κινούνται με μηχανές ισχύος πάνω α¬ 
πό 450 Κνν από την οποία 18 μήνες κατευθυνόμενης εκ¬ 
παίδευσης. 

Σε όλες τις παραπάνω περιπτώσεις η κατευθυνόμενη 

εκπαίδευση επί πλοίου θα πραγματο-ποιείται υπό την επί¬ 
βλεψη προσοντούχου αξιωματικού και θα τηρείται από 
τον υποψήψιο εγχειρίδιο το οποίο θα ελέγχεται για την κα¬ 
νονική συμπλήρωσή του από Α.Δ.Σ.Ε.Ν./Μηχανικών που 
θα του χορηγεί σχετική βεβαίωση. 

β) Πιστοποιητικό εκπαίδευσης Δημόσιας Σχολής Ε.Ν. 
Σωστικών και Πυροσβεστικών Μέσων στους οικείους κύ¬ 
κλους σπουδών. 

Β. Δικαιώματα υπηρεσίας. 

α) Τρίτος μηχανικόςπλοίωνπου κινούνται με μηχανές ο¬ 
ποιοσδήποτε ισχύος. 

β) Δεύτερος μηχανικός πλοίων που κινούνται με μηχα¬ 
νές ισχύος μέχρι 1500 Κνν, (εφόσον έχει θαλάσσια υπη¬ 
ρεσία 12 μηνών με ειδικότητα Γ’Μηχανικού). 

γ) Διεύθυνση μηχανοστασίου που κινούνται με μηχανές 
ισχύος μέχρι 750 Κνν. 

4. Δίπλωμα μηχανικού Α, Β, Γ τάξης Ε.Ν. μηχανών α¬ 
τμού. 

Α. Ειδικά προσόντα. 

Απαιτούνται τα ίδια ειδικά προσόντα με τους κατόχους 
ενιαίων διπλωμάτων μηχανικών μηχανών ατμού-εσωτερι- 
κής καύσης, εξαιρούμενων των μαθημάτων που καθορί¬ 
ζονται από τις οικείες διατάξεις. 

Β. Δικαιώματα υπηρεσίας. 

Έχουν τα ίδια δικαιώματα εργασίας με τους κατόχους 
ενιαίων διπλωμάτων μηχανικών μηχανών ατμού-εσωτερι- 
κής καύσης, εξαιρουμένης της δυνατότητας ναυτολόγη¬ 
σης σε πλοία που κινούνται με μηχανές εσωτερικής καύ¬ 
σης. 

5. Μηχανικός Α, Β, Γ τάξης Ε.Ν. μηχανών εσωτερικής 
καύσης. 

Α. Ειδικά προσόντα. 

Απαιτούνται τα ίδια ειδικά προσόντα με τους κατόχους 
ενιαίων διπλωμάτων μηχανικών μηχανών ατμού-εσωτερι- 
κής καύσης, εξαιρουμένων των μαθημάτων που καθορί¬ 
ζονται από τις οικείες διατάξεις. 

Β. Δικαιώματα υπηρεσίας. 

Έχουν τα ίδια δικαιώματα εργασίας με τους κατόχους 
ενιαίων διπλωμάτων μηχανικών μηχανών ατμού-εσωτερι- 
κής καύσης, εξαιρουμένης της δυνατότητας ναυτολόγη¬ 
σης σε πλοία που κινούνται με μηχανές ατμού. 

Λοιποί ναυτικοί μηχανής πλοίων 

1. Πτυχίο μηχανοδηγού Α τάξης Ε.Ν. 

Α. Ειδικά προσόντα. 

α) Θαλάσσια υπηρεσία σε πλοία που κινούνται με μηχα¬ 
νές ισχύος πάνω από 50 Κνν με ειδικότητα μηχανοδηγού, 
μετά την απόκτηση πτυχίου Μηχανοδηγού Β διάρκειας 1 
έτους για τους κατόχους απολυτηρίου τίτλου δευτερο¬ 
βάθμιας εκπαίδευσης ή 2 ετών για τους κατόχους απολυ¬ 
τηρίου Γυμνασίου ή ισότιμης Σχολής. 

β) Πιστοποιητικό εκπαίδευσης Δημόσιας Σχολής Ε.Ν. 
Σωστικών και Πυροσβεστικών Μέσων στους οικείους κύ¬ 
κλους σπουδών. 

Β. Δικαιώματα υπηρεσίας 

α) Μηχανοδηγός πλοίων που κινούνται με μηχανές ε¬ 
σωτερικής καύσης οποιοσδήποτε ισχύος. 

β) Διεύθυνση Μηχανοστασίου πλοίωνπου κινούνται με 
μηχανές εσωτερικής καύσης ισχύος μέχρι 550 Κνν. 

γ) Κατώτερος ναυτικός φυλακής μηχανής. 

2 . Πτυχίο μηχανοδηγού Β τάξης Ε.Ν. 

Α. Ειδικά προσόντα. 

α) Θαλάσσια υπηρεσία με ειδικότητα μηχανής σε πλοία 
που κινούνται με μηχανές ισχύος πάνω από 30 Κ\Λ/ διάρ¬ 


κειας 1 έτους γιατους κατόχους απολυτηρίου τίτλου δευ¬ 
τεροβάθμιας εκπαίδευσης ή 2 ετών για τους πτυχιούχους 
Μέσης Τεχνικής Σχολής ή 3 ετών για τους κατόχους απο¬ 
λυτηρίου Γ υμνασίου ή ισότιμης Σχολής. 

Θαλάσσια υπηρεσία 6 μηνών τουλάχιστο από τη συνο¬ 
λικά απαιτούμενη θα αποτελεί κατευθυνόμενη εκπαίδευ¬ 
ση επί πλοίου που κινείται με μηχανές ισχύος πάνω από 
450 Κνν υπό την επίβλεψη προσοντούχου αξιωματικού κα¬ 
τά την οποία θα τηρείται από τον υποψήφιο εγχειρίδιο το 
οποίο θα ελέγχεται για την κανονική συμπλήρωσή του α¬ 
πό Α.Δ.Σ.Ε.Ν./Μηχανικών που θα του χορηγεί σχετική βε¬ 
βαίωση. 

β) Πιστοποιητικό εκπαίδευσης Δημόσιας Σχολής Ε.Ν. 
Σωστικών και Πυροσβεστικών Μέσων στους οικείους κύ¬ 
κλους σπουδών. 

Β. Δικαιώματα υπηρεσίας. 

α) Μηχανοδηγός πλοίων που κινούνται με μηχανές ε¬ 
σωτερικής καύσης οποιοσδήποτε ισχύος. 

β) Διεύθυνση Μηχανοστασίου πλοίων που κινούνται με 
μηχανές εσωτερικής καύσης ισχύοςμέχρι 150 Κνν. 
γ) Κατώτερος ναυτικός φυλακής μηχανής. 

3. Άδεια χειριστή μηχανής. 

Α. Ειδικά προσόντα. 

α) Θαλάσσια υπηρεσία με ειδικότητα μηχανής σε πλοία 
που κινούνται με μηχανές ισχύος πάνω από 30 Κ\Λ/, διάρ¬ 
κειας 1 έτους γιατους πτυχιούχους Μέσης Τεχνικής Σχο¬ 
λής ή 2 ετών για τους κατόχους απολυτηρίου Γ υμνασίου 
ή ισότιμης Σχολής. 

Θαλάσσια υπηρεσία 6 μηνώντουλάχιστο από τη συνολικά 
απαιτούμενη θα αποτελεί κατευθυνόμενη εκπαίδευση επί 
πλοίου που κινείται με μηχανές ισχύος πάνω από 450 Κ\Λ/ υ¬ 
πάτην επίβλεψη προσοντούχου αξιωματικού κατά την οποία 
θα τηρείται από τον υποψήφιο εγχειρίδιο το οποίο θα ελέγ¬ 
χεται για την κανονική συμπλήρωσή του από Α.Δ.Σ.Ε.Ν./ Μη¬ 
χανικών που θα του χορηγεί σχετική βεβαίωση. 

β) Πιστοποιητικό εκπαίδευσης Δημόσιας Σχολής Ε.Ν. 
Σωστικών και Πυροσβεστικών Μέσων στους οικείους κύ¬ 
κλους σπουδών. 

Β. Δικαιώματα υπηρεσίας. 

α) Χειριστής μηχανής πλοίωνπου κινούνται με μηχανές 
εσωτερικής καύσης οποιοσδήποτε ισχύος. 

β) Διεύθυνση μηχανοστασίου πλοίων που κινούνται με 
μηχανές εσωτερικής ισχύος μέχρι 55 Κνν. 

γ) Λιπαντής πλοίωνπου κινούνται με μηχανές εσωτερι¬ 
κής καύσης οποιοσδήποτε ισχύος (εφόσον έχει θαλάσσια 
υπηρεσία 3 ετών με ειδικότητα μηχανής). 

δ) Αρχιθερμαστής πλοίων που κινούνται με μηχανές α¬ 
τμού οποιοσδήποτε ισχύος (εφόσον έχει θαλάσσια υπη¬ 
ρεσία 4 ετών με ειδικότητα μηχανής), 
ε) Κατώτερος ναυτικός φυλακής μηχανής. 

4. Πτυχίο αρχιθερμαστή. 

Α. Ειδικά προσόντα. 

α) Θαλάσσια υπηρεσία με ειδικότητα μηχανής σε πλοία 
που κινούνται με μηχανές ισχύος πάνω από 30 Κνν απάτην 
οποία η μισή τουλάχιστο σε μηχανές ατμού, διάρκειας 2 
ετών γιατους πτυχιούχους Μέσης Τεχνικής Σχολής ή 3 ε¬ 
τών για τους κατόχους απολυτηρίου Γ υμνασίου ή ισότι¬ 
μης Σχολής. 

Θαλάσσια υπηρεσία 6 μηνών τουλάχιστο από τη συνο 
λικά απαιτούμενη θα αποτελεί κατευθυνόμενη εκπαίδευ 
ση επί πλοίου πάνω από 450 Κνν υπό την επίβλεψη προσο 
ντούχου αξιωματικού κατά την οποία θα τηρείται από τον 

υποψήφιο εγχειρίδιο που θα ελέγχεται για την κανονική 
συμπλήρωσή του από Α.Δ.Σ. Ε.Ν./Μηχανικών που θα του 
χορηγεί σχετική βεβαίωση. 

β) Πιστοποιητικό εκπαίδευσης Δημόσιας Σχολής 
Ε.Ν.Σωστικών και Πυροσβεστικών Μέσων στους οικείους 
κύκλους σπουδών. 

Β. Δικαιώματα υπηρεσίας. 

α) Αρχιθερμαστής πλοίων που κινούνται με μηχανές α¬ 
τμού οποιοσδήποτε ισχύος. 

β) Λιπαντής πλοίων που κινούνται με μηχανές εσωτερι¬ 
κής καύσης οποιοσδήποτε ισχύος. 

γ) Κατώτερος ναυτικός φυλακής μηχανής. 

5. Άδεια Θερμαστή. 

Α. Ειδικά προσόντα. 

α) Θαλάσσια υπηρεσία με ειδικότητα μηχανής σε πλοία 
που κινούνται με μηχανές πάνω από 30 Κ \Ν, απάτην οποία 
η μισή τουλάχιστο σε μηχανές ατμού, διάρκειας 2 ετών 
για τους πτυχιούχους Μέσης Τεχνικής Σχολής ή 3 ετών 
για τους κατόχους απολυτηρίου Γυμνασίου ή ισότιμης 
Σχολής. 

Θαλάσσια υπηρεσία 6 μηνών τουλάχιστο από τη συνο¬ 
λικά απαιτούμενη θα αποτελεί κατευθυνόμενη εκπαίδευ¬ 
ση επί πλοίου πάνω από 450 Κνν υπό την επίβλεψη προσο- 
ντούχου αξιωματικού κατά την οποία θα τηρείται από τον 
υποψήφιο εγχειρίδιο που θα ελέγχεται για την κανονική 
συμπλήρωσή του από Α.Δ.Σ.Ε.Ν./Μηχανικών που θα του 
χορηγεί σχετική βεβαίωση. 

β) Πιστοποιητικό εκπαίδευσης Δημόσιας Σχολής Ε.Ν. 
Σωστικών και Πυροσβεστικών Μέσων στους οικείους κύ¬ 
κλους σπουδών. 

Β. Δικαιώματα υπηρεσίας. 

α) Θερμαστής πλοίων που κινούνται με μηχανές ατμού 
οποιοσδήποτε ισχύος. 

β) Αρχιθερμαστής πλοίων που κινούνται με μηχανές α¬ 
τμού οποιοσδήποτε ισχύος (εφόσον έχει θαλάσσια υπη¬ 
ρεσία 4 ετών με ειδικότητα μηχανής). 

γ) Λιπαντής πλοίων που κινούνται με μηχανές εσωτερι¬ 
κής καύσης οποιοσδήποτε ισχύος (εφόσον έχει θαλάσσια 
υπηρεσία 3 ετών με ειδικότητα μηχανής). 

δ) Κατώτερος ναυτικός φυλακής μηχανής. 

6. Πτυχίο λιπαντή. 

Α. Ειδικά προσόντα. 

α) Θαλάσσια υπηρεσία με ειδικότητα μηχανής σε πλοία 
που κινούνται με μηχανές ισχύος πάνω από 30 Κ \Ν, διάρ¬ 
κειας 2 ετών για τους πτυχιούχους Μέσης Τεχνικής Σχο¬ 
λής ή 3 ετών για τους κάτοχους απολυτηρίου Γ υμνασίου 
ή ισότιμης Σχολής. 

Θαλάσσια υπηρεσία 6 μηνών τουλάχιστο από τη συνο¬ 
λική απαιτούμενη θα αποτελεί κατευθυνόμενη εκπαίδευ¬ 
ση επί πλοίου πάνω από 4501<νν υπό την επίβλεψη προσο- 
ντούχου αξιωματικού κατά την οποία θα τηρείται από τον 
υποψήφιο εγχειρίδιο που θα ελέγχεται για την κανονική 
συμπλήρωσή του από τον Διευθυντή Σπουδών ή τον νόμι¬ 
μο αναπληρωτή του Α.Δ.Σ.Ε.Ν./Μηχανικώνπου θατου χο¬ 
ρηγεί σχετική βεβαίωση. 

β) Πιστοποιητικό εκπαίδευσης Δημόσιας Σχολής Ε.Ν. 
Σωστικών και Πυροσβεστικών Μέσων στους οικείους κύ¬ 
κλους σπουδών. 

Β. Δικαιώματα υπηρεσίας. 

α) Λιπαντής πλοίων που κινούνται με μηχανές οποιοσ¬ 
δήποτε ισχύος. 

β) Μηχανοδηγός πλοίων που κινούνται με μηχανές ε¬ 
σωτερικής καύσης ισχύος μέχρι 1500 Κ\ΛΛ 


γ) Αρχιθερμαστής πλοίων που κινούνται με μηχανές α¬ 
τμού οποιοσδήποτε ισχύος (εφόσον έχει θαλάσσια υπη¬ 
ρεσία 4 ετών με ειδικότητα μηχανής). 
δ) Κατώτερος ναυτικός φυλακής μηχανής. 

ΑΡΘΡΟ 3 

Προσωπικό Ραδιοεπικοινωνιών 
Τα ειδικά προσόντα απόκτησης αποδεικτικών ναυτικής 
ικανότητας και τα δικαιώματα υπηρεσίας του προσωπι¬ 
κού ραδιοεπικοινωνιών Εμπορικού Ναυτικού καθορίζο¬ 
νται ως ακολούθως: 

1. Δίπλωμα ραδιοτηλεγραφητή Α'τάξης Ε.Ν. 

Α. Ειδικά προσόντα. 

α) Θαλάσσια υπηρεσία 24 μηνών μετά την απόκτηση δι¬ 
πλώματος Ραδιοτηλεγραφητή Β’τάξης Ε.Ν. με ειδικότητα 
ραδιοτηλεγραφητή. 

β) Επιτυχής αποφοίτηση από το Κ.Ε.Σ.Ε.Ν. 

Β. Δικαιώματα υπηρεσίας. 

Προϊστάμενος ραδιοτηλεγραφικού σταθμού πλοίων ο¬ 
ποιοσδήποτε χωρητικότητας. 

2. Δίπλωμα ραδιοτηλεγραφητή Β’τάξης Ε.Ν. 

Α. Ειδικά προσόντα. 

α) Θαλάσσια υπηρεσία με ειδικότητα προσωπικού τη¬ 
λεπικοινωνίας διάρκειας 6 μηνών για τους διπλωματού¬ 
χους Α.Δ.Σ.Ε.Ν. ή ΠΡΟ.Δ.Ε. ειδικότητας ραδιοτηλεγρα- 
φητή. 

β) Πιστοποιητικό εκπαίδευσης Δημόσιας Σχολής Ε.Ν. 
στη συντήρηση Ναυτικών Ηλεκτρονικών Οργάνων. 

γ) Πιστοποιητικό εκπαίδευσης Δημόσιας Σχολής Ε.Ν. 
Σωστικών και Πυροσβεστικών Μέσων στους οικείους κύ¬ 
κλους σπουδών. 

Β. Δικαιώματα υπηρεσίας. 

α) Υφιστάμενος ραδιοτηλεγραφικού σταθμού πλοίων ο¬ 
ποιοσδήποτε χωρητικότητας. 

β) Προϊστάμενος ραδιοτηλεγραφικού σταθμού Φ/Γ 
πλοίων οποιοσδήποτε χωρητικότητας. 

3. Προσωπικό Παγκόσμιου Ναυτικού Συστήματος Κιν¬ 
δύνου Ασφαλείας (Θ. Μ. Ο.8.3.) 

Τα ειδικά προσόντα του προσωπικού 6.Μ.Ο.5.5. καθο¬ 
ρίζονται επιπρόσθετα των απαιτουμένων ειδικών προσό¬ 
ντων για την έκδοση αποδεικτικών ναυτικής ικανότητας 
σύμφωνα με τις διατάξεις του παρόντος Π ,Δ/τος και αφο¬ 
ρούν στην επιτυχή αποφοίτηση από αντίστοιχο τμήμα εκ¬ 
παίδευσης Κ.Ε.Σ.Ε.Ν. ή Α.Δ.Σ.Ε.Ν. 

ΑΡΘΡΟ 4 

Προσωπικό δεξαμενοπλοίων 
Τα ειδικά προσόντα του προσωπικού δεξαμενοπλοίων 
Εμπορικού Ναυτικού καθορίζονται επιπρόσθετα των α- 
παιτουμένων ειδικών προσόντων για την έκδοση αποδει¬ 
κτικών ναυτικής ικανότητας σύμφωνα μετις διατάξεις του 
παρόντος Π.Δ/τος ως ακολούθως: 

1. Πλοίαρχος, Υποπλοίαρχος, Μηχανικός πρώτος ή 
δεύτερος δεξαμενοπλοίων ή οποιοδήποτε πρόσωπο άμε¬ 
σα υπεύθυνο για τη φόρτωση, εκφόρτωση, μεταφορά, 
χειρισμό φορτίου δεξαμενο-πλοίων (αντλιωρός): 

α) Βασική εκπαίδευση όπως περιγράφεται στη παρά¬ 
γραφο (2) του παρόντος άρθρου. 

β) Θαλάσσια υπηρεσία τουλάχιστο 3 μηνών σε δεξαμε¬ 
νόπλοιο του τύπου που πρόκειται να ναυτολογηθούν. 

γ) Επιτυχής αποφοίτηση από αντίστοιχο τμήμα προχω¬ 
ρημένης εκπαίδευσηςτου Κ.Ε.Σ.Ε.Ν. ή μέχρι 1-2-1999 θα¬ 
λάσσια υπηρεσία 1 έτους τουλάχιστο, στη διάρκεια της 

τελευταίας πενταετίας, στην ειδικότητα και τον τύπο δε¬ 
ξαμενοπλοίου που πρόκειται να ναυτολογηθούν. 

2. Αξιωματικοί ή Κατώτεροι Ναυτικοί με καθήκοντα και 
ευθύνες για το φορτίο ή τα μέσα φορτοεκφόρτωσης δε¬ 
ξαμενοπλοίων: 

α) Θαλάσσια υπηρεσία τουλάχιστο 3 μηνών σε δεξαμε¬ 
νόπλοιο 

β) ή 1 μηνός αν το δεξαμενόπλοιο που ναυτολογούνται 
είναι μέχρι 3000 ο.χ. και πραγματοποιεί πλόες διάρκειας 
μέχρι 72 ωρών 

γ) ή επιτυχής αποφοίτηση από αντίστοιχο τμήμα βασι¬ 
κής εκπαίδευσης του Κ.Ε.Σ.Ε.Ν. 

ΑΡΘΡΟ 5 

Προσωπικό ΡΟ-ΒΟ επιβατηγών πλοίων. 

α) Τα ειδικά προσόντα του προσωπικού ΡΟ-ΡΟ επιβα¬ 
τηγών πλοίων διεθνών πλόων καθορίζονται επιπρόσθετα 
των απαιτουμένων ειδικών προσόντων για την έκδοση α¬ 
ποδεικτικών ναυτικής ικανότητας σύμφωνα με τις διατά¬ 
ξεις του παρόντος Π.Δ/τος ως ακολούθως: 

1. Ο Πλοίαρχος,οι αξιωματικοί και το λοιπό προσωπικό 
που είναι κατανεμημένο σε σταθμούς συγκέντρωσης 
στον πίνακα διαίρεσης πληρώματος προκειμένου να βοη¬ 
θά τους επιβάτες σε καταστάσεις ανάγκης πρέπει να έχει 
εκπαιδευτεί στη διοίκηση πλήθους σε Δημόσια Σχολή 
Ε.Ν. 

2. Ο Πλοίαρχος, οι αξιωματικοί και το λοιπό προσωπικό 
με ειδικά καθήκοντα και ευθύνες στον χώρο οχημάτων 
ΡΟ-ΡΟ Ε/Γ πλοίων πρέπει να έχει εκπαιδευτεί σε θέματα 
αντίστοιχης εξοικείωσης σε Δημόσια Σχολή Ε.Ν. 

3. Ο Πλοίαρχος και το λοιπό προσωπικό που παρέχει ά¬ 
μεσες υπηρεσίες στους επιβάτες σε χώρους των επιβα¬ 
τών πρέπει να έχει εκπαιδευτεί σε θέματα ασφαλείας σε 
Δημόσια Σχολή Ε.Ν. 

4. Οι Πλοίαρχοι, Υποπλοίαρχοι, πρώτοι και δεύτεροι 
Μηχανικοί και οποιοδήποτε άλλο πρόσωπο υπεύθυνο για 
την επιβίβαση-αποβίβαση επιβατών, φόρτωση-εκφόρτω- 
ση-ασφάλιση φορτίου, κλείσιμο ανοιγμάτων εξωτερικών 
τοιχωμάτων σκάφους, πρέπει να έχουν εκπαιδευτεί στην 
ασφάλεια των επιβατών, του φορτίου και του σκάφους σε 
Δημόσια Σχολή ΕΝ. 

5. Οι Πλοίαρχοι, Υποπλοίαρχοι,πρώτοι και δεύτεροι Μη¬ 
χανικοί και οποιοδήποτε άλλο πρόσωπο υπεύθυνο για την 
ασφάλεια των επιβατών στις καταστάσεις ανάγκης ΡΟ- 
ΡΟ Ε/Γ πλοίων πρέπει να έχουν εκπαιδευτεί σε θέματα δι¬ 
οίκησης πλήθους και ανθρώπινης συμπεριφοράς σε κρί¬ 
σιμες καταστάσεις σε Δημόσια Σχολή Ε.Ν. 

β) Οι κατώτεροι ναυτικοί και λοιποί εργαζόμενοι στα 
ΡΟ-ΡΟ Ε/Γ πλοία οι οποίοι εμπίπτουν στις περιπτώσεις 
των παραγράφων 1,2,3,4 και 5 του παρόντος άρθρου δύ- 
νανται αντί της φοίτησης στα οικεία τμήματα Δημόσιας 
Σχολής Ε.Ν.να εκπαιδεύονται στο πλοίο που πρόκειται να 
ναυτολογηθούν από τον προσοντούχο Πλοίαρχο αυτού 
στα γνωστικά αντικείμενα της διδακτέας ύλης των αντί¬ 
στοιχων ως ανωτέρω τμημάτων εκπαίδευσης, ο οποίος 
θα τους χορηγεί σχετική βεβαίωση και θα γίνεται σχετική 
εγγραφή στο αντίστοιχο έντυπο εκπαίδευσης του πλοίου. 

ΑΡΘΡΟ 6 

Συνεχής ικανότητα και εκσυγχρονισμός των γνώσεων 

Τα απαιτούμενα ειδικά προσόντα για τη θεώρηση ανά 
πενταετία τουλάχιστο των κατεχομένων αποδεικτικών 
ναυτικής ικανότητας σύμφωνα με τις διατάξεις του παρό¬ 


ντος Π.Δ/τος προς εξασφάλιση της συνεχούς ικανότητας 
και εκσυγχρονισμού των γνώσεων των Πλοιάρχων και Α¬ 
ξιωματικών καταστρώματος, μηχανής, ραδιοεπικοινω¬ 
νιών κάθε πλοίου, του προσωπικού δεξαμενοπλοίων και 
ΡΟ-ΡΟ επιβατηγών πλοίων διεθνών πλόων (όπου απαιτεί¬ 
ται), καθορίζονται ως ακολούθως: 

1. α) Οι Πλοίαρχοι και Αξιωματικοί καταστρώματος, μη¬ 
χανής, ραδιοεπικοινωνιών κάθε πλοίου πρέπει να έχουν 
θαλάσσια υπηρεσία 1 έτους κατά την τελευταία πενταετία 

ή 

β) 3 μηνών σαν υπεράριθμοι με ειδικότητα αντίστοιχη 
του κατεχόμενου πιστοποιητικού ή 
γ) 3 μηνών με ειδικότητα μιας θέσης κατώτερης του κα¬ 
τεχόμενου πιστοποιητικού ή 
δ) επιτυχή αποφοίτηση από αντίστοιχο τμήμα εκπαί¬ 
δευσης Δημόσιας Σχολής Ε.Ν. ή 
ε) επιτυχή δοκιμασία σε αντίστοιχες εξετάσεις ή 
στ) υπηρεσία 2 ετών κατά την τελευταία πενταετία με ει¬ 
δικότητα αντίστοιχή του κατεχόμενου πιστοποιητικού ως 
καθηγητές Σχολής Ε.Ν. ή σύμβουλοι Ναυτικής Εκπαίδευ¬ 
σης ή στελέχη Ναυτιλιακών Εταιρειών ή μέλη διοίκησης- 
συνδικαλιστικού οργάνου αναγνωρισμένων Ενώσεων-Ε- 
φοπλιστών και Ναυτικών. 

2. Το προσωπικό των ΡΟ-ΡΟ επιβατηγών πλοίων που ε¬ 
μπίπτει στις περιπτώσεις των παραγράφων 1,4 και 5 του 
άρθρου 5 του παρόντος Π.Δ. πρέπει επιπρόσθετα κατά 
χρονικά διαστήματα που δεν θα υπερβαίνουντα 5 έτη να 
εκσυγχρονίζει τις γνώσεις του με μετεκπαίδευση ανάλο¬ 
γη με αυτή που καθορίζεται στο εν λόγω άρθρο. 

3. Οι Πλοίαρχοι και Αξιωματικοί δεξαμενόπλοιων απαι¬ 
τείται να εξασφαλίζουν την συνεχή ικανότητα και εκσυγ¬ 
χρονισμό των γνώσεών τους με διαδικασία ανάλογη με 
αυτή της παραγράφου 1 του παρόντος άρθρου. 

ΑΡΘΡΟ 7 

Εξοικείωση των ναυτικών με το πλοίο. 

Όλοι οι ναυτικοί πριν αναλάβουν καθήκοντα επί του 
πλοίου και το λοιπό προσωπικό αυτού, εκτός των επιβα¬ 
τών, πρέπει να λαμβάνουν οδηγίες από αρμόδιο προσο¬ 
ντούχο αξιωματικό του πλοίου για την εξοικείωση τους με 
το πλοίο, γεγονός που θα αποδεικνύεται με σχετική εγ¬ 
γραφή στο αντίστοιχο έντυπο εκπαίδευσης του πλοίου, 
ώστε να είναι ικανοί: 

1. Να επικοινωνούν με τα άλλα άτομα που είναι στο 
πλοίο για βασικά θέματα ασφαλείας και κατανόηση των 
ενδεικτικών συμβόλων ασφαλείας, των σημάτων και ση¬ 
μάνσεων συναγερμού. 

2. Να γνωρίζουν τι πρέπει να κάνουν όταν: 

α) Ένα άτομο πέσει από το πλοίο στη θάλασσα, 
β) Εντοπισθείπυρκάίά ή καπνός, 
γ) Σημανθεί συναγερμός πυρκαϊάς ή εγκατάλειψης 
πλοίου. 

3. Να εξευρίσκουν τους σταθμούς συγκέντρωσης και ε¬ 
πιβίβασης, καθώς και τις οδούς διαφυγής σε επείγουσα 
ανάγκη. 

4. Να βρίσκουν και να φορούντα σωσίβια. 

5. Να σημαίνουν συναγερμό και να έχουν τις βασικές 
γνώσεις για τη χρήση των φορητών πυροσβεστήρων. 

6. Να ενεργούν αμέσως για την αντιμετώπιση ενός ατυ¬ 
χήματος ή άλλου επείγοντος ιατρικού περιστατικού πριν 
να ζητήσουν περαιτέρω ιατρική βοήθεια στο πλοίο. 

7. Να κλείνουν και να ανοίγουν τις ειδικές πυρίμαχες και 
υδατοστεγείς πόρτες που υπάρχουν στο πλοίο αυτό οι ο- 

ποιες είναι άλλες από εκείνες των ανοιγμάτων των εξωτε¬ 
ρικών τοιχωμάτων του σκάφους. 

ΑΡΘΡΟ 8 

Αντιστοιχία κ.ο.χ.-ο.χ. και ΗΡ-ΚΝΛ/ 

Για την εφαρμογή των διατάξεων του παρόντος 
Π.Δ/τος: 

1. Ως προς το παρεχόμενο δικαίωμα εργασίας των ναυ¬ 
τικών σε πλοία που δεν έχουν καταμετρηθεί σύμφωνα με 
τις διατάξεις της Διεθνούς Σύμβασης 1969 περί καταμέ¬ 
τρησης χωρητικότητας πλοίων λαμβάνεται υπόψη η πα¬ 
ρακάτω αντιστοιχία κ.ο.χ.-ο.χ.: 

25κ.ο.χ. -75ο.χ. 

75 κ.ο.χ.-200 ο.χ. 

150 κ.ο.χ.-400 ο.χ. 

200 κ.ο.χ. - 500 ο.χ. 

250 κ.ο.χ. - 700 ο.χ. 

300 κ.ο.χ. - 800 ο.χ. 

500 κ.ο.χ. - 1500 ο.χ. 

1000 κ.ο.χ. - 2500 ο.χ. 

1600 κ.ο.χ.-3000 ο.χ. 

Σε περίπτωση πλοίου που έχει καταμετρηθεί σύμφωνα 
και με τις διατάξεις της Διεθνούς Σύμβασης 1969 περί κα¬ 
ταμέτρησης χωρητικότητας πλοίων, του οποίου η ολική 
χωρητικότητα (ο.χ.) υπερβαίνει το όριο της παραπάνω α¬ 
ντιστοιχίας, τότε για τον προσδιορισμό του παρεχομένου 
δικαιώματος εργασίας θα λαμβάνεται υπόψη αυτή η χω¬ 
ρητικότητα (ο.χ.) 

2. Ως προς το παρεχόμενο δικαίωμα εργασίας σε πλοία 
που η ισχύςτων κινητηρίων μηχανώντους έχει καθοριστεί 
σε ίππους (ΗΡ) ή κιλοβάτ (ΚΜ) ισχύει η παρακάτω ισοτι¬ 
μία ΗΡ-Κνν: 

1 ΗΡ = 0,7351 Κ\Λ/ 

1 Κνν = 1,36 ΗΡ 

ΑΡΘΡΟ 9 

Υγειονομική καταλληλότητα και ηλικία. 

Για την απόκτηση αποδεικτικών ναυτικής ικανότητας οι 
υποψήφιοι απαιτείται να είναι υγειονομικά κατάλληλοι ιδι¬ 
αίτερα ως προς την όραση και ακοή όπως καθορίζεται α¬ 
πό τις οικείες διατάξεις και να έχουν ηλικία 19 ετών του¬ 
λάχιστον οι αποφοιτήσαντες επιτυχώς από Δημόσια ή α¬ 
ναγνωρισμένη Σχολή Ε.Ν. ή ηλικία 20 ετών τουλάχιστον οι 
λοιπές κατηγορίες υποψηφίων προς απόκτηση αποδει¬ 
κτικών ναυτικής ικανότητάς τους. 

ΑΡΘΡΟ 10 
Παράκτιοι πλόες 

Οι παράκτιοι πλόες ορίζονται για την εφαρμογή του πα¬ 
ρόντος Π.Δ/τος ως ακολούθως: 

α) Πλόες μεταξύ Ελληνικών λιμένων και 

β) Πλόες μεταξύ λιμένων εσωτερικού και εξωτερικού 
κατά τους οποίους το πλοίο δεν απομακρύνεται πέραν 
των 30 μιλίων από τις ακτές. 


ΑΡΘΡΟ 11 

Μεταβατικές διατάξεις 

1. Οι προϋποθέσεις για την απόκτηση αποδεικτικών 
ναυτικής ικανότητας και τα δικαιώματα υπηρεσίας στα 
πλοία του προσωπικού καταστρώματος, μηχανής, ραδιο¬ 
επικοινωνιών το οποίο θα έχει αρχίσει τη ναυτική του εκ¬ 
παίδευση ή τη θαλάσσια υπηρεσία του πριν τη δημοσίευ¬ 
ση του παρόντος Π.Δ. στην Εφημερίδα της Κυβερνήσεως 
και θα αποκτήσειτα αποδεικτικά του μέχριτην 31-12-1999 
καθορίζονται σύμφωνα με τις οικείες διατάξεις που ί- 
σχυαν πριν τη δημοσίευση του παρόντος Π.Δ/τος στην Ε¬ 
φημερίδα της Κυβερνήσεως και τις απαιτήσεις της Διε¬ 
θνούς Σύμβασης δ.Τ.Θ.νν. 1978 που κυρώθηκε με το Ν. 
1314/1983 (Α2). 

2. Οι μη απόφοιτοι ΑΔΣΕΝ κάτοχοι απολυτηρίων τίτλων 
δευτεροβάθμιας εκπαίδευσης και οι κάτοχοι διπλωμάτων 
Ραδιοτηλεγραφητών Α’ή Β’ τάξης Ε.Ν. μπορούν να απο¬ 
κτήσουν διπλώματα Πλοιάρχων ή Μηχανικών Α’τάξης 
Ε.Ν. εφόσον αποκτήσουντο δίπλωμα Πλοιάρχου ή Μηχα¬ 
νικού Γ’ τάξης Ε.Ν. μέχριτην 31-12-1998 και διαθέτουντα 
λοιπά απαιτούμενα προσόντα με το παρόν Π .Δ/γμα. 

3. Τα αποδεικτικά ναυτικής ικανότητας που θα χορη¬ 
γούνται στο προσωπικό των πλοίων που θα αρχίσει τη 
ναυτική του εκπαίδευση ή τη θαλάσσια υπηρεσία μετά τη 
δημοσίευση του παρόντος Π.Δ. στην Εφημερίδα της Κυ¬ 
βερνήσεως, καθώς και όσα θα εκδίδονται μετά την 1-2- 
2002 πρέπει να καλύπτουν τις απαιτήσεις της Δ.Σ. 5ΤΘ\Λ/ 
1978, όπως τροποποιήθηκε το 1995. 

4. Διπλώματα Πρακτικών Πλοιάρχων και Πρακτικών Μη¬ 
χανικών δεν θα χορηγούνται μετά τη δημοσίευση του πα¬ 
ρόντος Π.Δ. στην Εφημερίδα της Κυβερνήσεως εξαιρου- 
μένωντων δικαιουμένων σε επανεξέταση υποψηφίων που 
έλαβαν μέρος σε εξετάσεις μέχριτην 31/12/97. Η επανε¬ 
ξέταση των υποψηφίων αυτών θα πραγματοποιηθεί εντός 
εξαμήνου από τη δημοσίευση του παρόντος Π.Δ. 

Οι κάτοχοι διπλωμάτων Πρακτικών Πλοιάρχων και Πρα¬ 
κτικών Μηχανικών Ε.Ν. δύνανται να αποκτήσουν διπλώ¬ 
ματα Πλοιάρχων και Μηχανικών Γτάξης Ε.Ν. μη προαγω- 
γικά αντίστοιχα, εφόσον αποφοιτήσουν επιτυχώς μέχρι 1 - 
2-2002 από αντίστοιχο ειδικό τμήμα εκπαίδευσης 
Δημόσιας Σχολής Πλοιάρχων ή Μηχανικών αντίστοιχα και 
έχουν θαλάσσια υπηρεσία με ειδικότητα Αξιωματικού Φυ¬ 
λακής διάρκειας 2 ετών από την οποία 1 έτος κατά την τε¬ 
λευταία πενταετία. 

ΑΡΘΡΟ 12 

Καταργούμενες διατάξεις 

Με την έναρξη ισχύος του παρόντος Π.Δ/τος καταργεί- 
ται κάθε διάταξη που είναι σε αντίθεση με αυτό. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος διατάγματος. 

Αθήνα 22 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ.ΣΟΥΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΤΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061) 271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

* 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

>> 

Δ' (Απαλλοτριώσεις, πολεοδομία κ.λπ.) 

70.000 » 

3.500 

** 

Αναπτυξιακών Πράξεων (Τ.Α.Π.Σ.) 

30.000 » 

1.500 


Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

** 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

*» 

Ανωνύμων Εταιρειών & Ε.Π.Ε. 

250.000 » 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


> Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Γ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

■ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Γ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















